b'\n_START_ARTICLE_\nRiistvara\n_START_PARAGRAPH_\nRiistvara (inglise keeles hardware), sl\xc3\xa4ngis raudvara, on arvuti koosseisu v\xc3\xb5i arvuti juurde kuuluvad seadmed ja seadised. Enamiku riistvarakomponentide sisse on paigaldatud v\xc3\xa4ike m\xc3\xa4lu, mis sisaldab riistvara tasandil t\xc3\xb6\xc3\xb6ks vajalikke juhiseid, mis enamasti ei ole muudetavad ega juurdep\xc3\xa4\xc3\xa4setavad. Suuremate riistvarakomponentide t\xc3\xb5rkevabaks t\xc3\xb6\xc3\xb6ks on vajalik operatsioonis\xc3\xbcsteemi tasandil t\xc3\xb6\xc3\xb6tav seadmedraiver, mis valmistatakse samuti koos selle komponendiga ja paigaldatakse arvuti k\xc3\xb5vakettale.\n_START_SECTION_\nRiistvara ja tarkvara\n_START_PARAGRAPH_\nLisaks riistvarale on arvuti t\xc3\xb6\xc3\xb6ks tarvilik tarkvara, mis k\xc3\xb5ige \xc3\xbcldisemalt \xc3\xb6eldes sisaldab instruktsioone riistvarale.'